**Dat Koorn**

**Wat an de Plant an is:**

de Wuttel

de Stängel

de Knütten

dat Blatt

de Ohren

de Grannen

**De Koornsorten un wo een de to bruukt:**

***De Weten***

De Weten warrt en halven bet een Meter groot un de Ohren sünd licht böögt. Dor sitt 35 Koorns in.

Ut Weten warrt to Hauptsaak witt Mehl mahlt. Dor warrt faken Rundstücke un Kekse vun backt. Ok Deegworen, Grieß, Koken un Wetenbeer warrt ut Weten maakt.

**De Roggen / Rogg**

De Roggen warrt 1,5 bet 2 Meter groot. De Ohren sünd liggt böögt un hebbt Grannen. Dor sitt 40 Koorns in.

Dat Mehl ut Roggen is en beten wat düüsterer. Dat warrt to Hauptsaak för Graubroot, Mischbroot un verscheden Rundstück bruukt. Roggenbroot blifft länger frisch as Wetenbroot.

**De Gassen**

De Gassen warrt 70 Zentimeter bet een Meter twintig hooch. De Ohren hangt un hebbt lange Grannen.

Ut Gassen warrt faken Beer maakt. Dorför mütt de Gassen keimen. Denn warrt de Gassen dröögt, dat de nich mehr wassen deit. De Keime warrt afpuult un an dat Veeh verfodert. Dat Gassenkoorn, wat nu indröögt is, warrt Malz nöömt. Foder­gassen warrt för de Swien un de Höhner anboot. Malzkaffe un Rollgassen warrt ok ut Gassen maakt.

**De Habern**

De Habern warrt 60 Zentimeter bet een Meter föfftig hooch. De Planten heet Rispen un dat Koorn hangt an dünne Stelen.

Habern kennt ji to Hauptsaak as Haferflocken in’t Müsli. Mit den gröttsten Deel vun den Habern warrt de Peer, de Höhner un dat Rindveeh fodert.

**De Mais**

De Mais worrt een Meter föfftig bet dree Meter hooch. Oornt warrt de gelen Kolben.

He is för vele Saken to bruken. Ji kennt seker Gemüsemais, Maiskolben un Popcorn. Maisgrieß, Maismehl, Maiskeimöl un Cornflakes warrt dor ok ut maakt. De grote Rest geiht as Foder an de Deerter.

**De Heers**

dat Koorn un wat dor binnen stickt

de Schaal

de Frucht- un Samenschaal

de Ballaststoff

de Mineralstoff

de Vitamine

de Mehlkörper

de Stärke

dat Eiwitt

De Keimling

**Wat’n so seggt**

de Saat seihn

de Lei dengeln

dat Koorn afmeihen

dat Stroh in een Swatt afmeien

de Garven binnen

de Garven in Hocken opstellen

naharken

dat Stroh ünner Dack bringen

op’n Stoppel lopen

dat Koorn rein utdöschen

dat Stroh op’n Böhn packen

dat Veeh wat vörsmieten

den Stall instreien

keen Spier liggenlaten